اَلسَّلَامُ عَلَيْكُمْ وَرَحْمَةُ اللهِ وَبَرْكَاتُهُ
بِسْمِ اللهِ الرَّحْمنِ الرَّحِيْمِ
اَلْحَمْدُللهِ وَحْدَهُ صَدَقَ وَعْدَهُ وَنَصَرَ عَبْدَهُ وَأَعَزَّجُنْدَهُ وَهَزَمَ الْأَحْزَابَ وَحْدَهُ وَالصَّلَاةُ وَالسَّلاَمُ عَلَى سَيِّدِنَا مُحَمَّدٍ لَانَبِيَّ بَعْدَهُ وَعَلَى ألِهِ وَأَصْحَابِهِ فِيْ كُلِّ مُدَّةٍ أَمَّابَعْدُ
Se abdhina amulje aki tor takdimi, Pengasuh Pondok Pesantren Miftahul Ulum Derbing. Se abdhina amuljeaki torhormati para asatid juken dewan juri sareng satejeh santri se hadir e-malem mangken kakdintoh.
Hadirin cakancah santreh rohimani wa rohimakumullah.
E-zaman se ampon akher ka’dintoh, abtina sareng para ajunan sadhejeh sering ningaleh kejadian-kejadian setak pantes ben tak patot ekakeli anak dek reng seppo due’nah. Semangken pon sanget benyak nak kanak se trekah dek reng seppo due’nah. bedeh anak se tak ngangkep dek oreng sepponah, bedeh anak se tekeh nyiksah dek reng sepponah bahkan bedeh anak se kejam mate’eh oreng seppo due’nah. trekah tak trekah! Trekah
Padahal rosulullah pon adebu مَنْ أَذَى وَالِدَيْهِ أَوْ أَذَى أَحَدَهُمَايَدْخُلُ النَّار artenah: serah oreng se-nyake’eh dek reng seppo dueknah, otabeh dek sala sittungah maka oreng kaintoh bekal masok dek ka narakah.
Tettih paseraah saos orenggah sae ngudeh, sae seppo, sae santreh, sae ustad, bahkan keaeh saos manabi nyake’eh ben trekah dek reng seppo due’nah maka pekal epapolongah ben epamasok sadejeh dek ka nera…..kah. Tak perduli senaossah ebedenah seang areh seang malem, tak perduli pangkattah tengkih menabi Bengal ben trekah dek reng seppo due’nah kuklakkuk nerakah tempettah. نَعُوْذُ بِالله ثُمَّ نَعُوْذُ بِاللهِ
Milanah derih ka’dintoh ngireng sadejeh cek sampek Bengal ben trekah dek reng seppo due’nah kong langkong dek ka reng seppo biniknah, karnah debunah rosulullah: أَلْجَنَّةُ تَحْتَ أَقْدَامِ الْأَمَّهَاتِ artenah soarkeh ka’dintoh bedeh e-bebenah pak tepa’en patenah reng seppo binik. Tetttih menabi ajunan sadejeh terro masoah dek soarkeh tak perlu repot-repot sodoh, solat tahajjud sabbhen malem bahkan haji sareng omroh dek baitullah, tapeh cokop kalaben atoat dek reng seppo binik, arabet dek reng seppo binik ben masenneng dek reng seppo binik nikah insya Allah pon akeduih tiket ka’angkui masok ka soarkenah Allah swt. Insya… Allah.
Abtinah atanyaah dek cakancah sadejeh, ajunan terro napah punten masok dek soarkeh? Se tak ajeweb brrti tak terro masoah soarkeh, abtinah atanyaah sakalean akik ajunan terro napah punten masok dek soarkeh? Sadejeh pasteh terro masoah dek soarkeh, serah se tak terroah masok ka soarkeh cek reng esoarkeh tempattah puncak kenikmatan, satejeh jenis de’eren, sadejeh jenis wek buwe’en kaintoh bedeh e-soarkeh, bahkan esoarkeh kaintoh bedeh bidadari se- tinrattin Makala dek rattinan artis korea, Makala dek rattinah calaudia sintia bela … masya.. Allah. Tettih ngireng cek sampek Bengal ben trekah dek ka reng seppo duek, jegeh atenah, jegeh prasaaennah cek sampek sake’eh.
Tapeh Kadeng kik bedeh oreng tekeh nyake’eh atenah ibunah cuman gara-gara terro masennengah rajinah, kadeng bedeh oreng sebengal ka ibunah kun gara gara takok dek ka rajinah, emas ibunah erampas eparengaki dek ka rajinah.. bedeh napah punten anak kadih nikah? Bennyak tretan.. ben….nyyak. cek reng sareng bang roma irama pon a-pareng oneng napah caepon roma? “bila kau sayang pada kekasih lebih sayanglah pada ibumu, bila kau patuh pada rajamu lebih patuhlah pada ibumu”. Ajunan olle niser dek ka sebinik, cinta dek ka she binik, ben sayang dek ka sebinik tp cek sampek alebbi’ih sayanggah dek ka oreng seppo bi… binik.
Milanah derih ka’dintoh ngireng se arassah niser, cinta dek reng sepponah, mereasa akeduih tussah dek reng sepponah ngireng areng sareng ado’a areng sareng.. ngireng reng sreng ki! أَللَّهُمَّ اغْفِرْلِيْ ذُنُوْبِيْ وَالِوَالِدَيَّ وَارْحَمْهُمَا كَمَا رَبَّايَنِيْ صَغِيْراً
Keranah kaintoh pemator derih abtinah “mata bere kekkek nyaroan minta tampeih dek ustad makki, manabi bedeh kakaleroan nyo’onah padeh sporaaki” وَالْعَفْوَ مِنْكُمْ ثُمَّ السَّلاَمُ عَلَيْكُمْ وَرَحْمَةُاللهِ وَبَرْكَاتُهُ
knc_Arab ara_Arab knc_Arab sun_Latn tso_Latn min_Latn min_Latn jav_Latn min_Latn min_Latn min_Latn ban_Latn min_Latn